Binta Bello ta kasan ce tsohuwar malama ce, kwamishina a jiha, kuma a yanzu mataimakiyar Marasa rinjaye a Majalisar Wakilan Najeriya. Bello tana wakiltar Mazabar Tarayyar Kaltungo / Shongom ta jihar Gombe. Ita kaɗai ce mace dake shugabancin majalisar Najeriya. An haifi Bello a garin Igbuzo, jihar Delta ga mahaifin wani hafsan soja ne. Ta zagaya ko'ina cikin ƙasar kafin daga bisani ta dawo zuwa jiharta ta asali Gombe. Ta samu takardar shaidar karatu na II daga WTC Bajoga, jihar Gombe a shekarar 1988, difloma a fannin mulki a jami’ar Jos a 1995, da kuma B.Sc. a cikin Gudanar da Jama'a daga Jami'ar Maiduguri a shekarar 2010. Bello ta yi aiki a matsayin kwamishina mai kula da harkokin mata a jihar Gombe daga 2007 zuwa 2010. Daga nan sai ta tsaya takarar Wakiltar Mazabar Tarayya ta Kaltungo / Shongom a karkashin jam'iyyar PDP wacce ta yi nasara. Sauran matan PDP da aka zaba sun hada da Nnenna Elendu-Ukeje, Sodaguno Festus Omoni, Nkiruka Chidubem Onyejeocha, Rita Orji, Evelyn Omavovoan Oboro, Beni Butmaklar Langtang, Omosede Igbinedion Gabriella, Stella Obiageli Ngwu da Eucharia Okwunna.